laion/Wikipedia-Exotic huggingface dataset:
נקר זהוב-זנב

נקר זהוב-זנב (שם מדעי: Campethera abingoni) הוא מין עוף ממשפחת הנקריים. הוא מצוי ברוב אפריקה. בית גידולו הוא מגוון רחב של סוגי יערות וסוואנות. הוא ניזון מחרקים וזחליהם, נמלי עצים ומרבי רגליים בעיקר. הקול אותו הוא מפיק הוא רם וברור, בדרך כלל "דְרִיייי-אָווו" או "וִייי" נוגה ויחיד. הנקר מצוי באנגולה, בנין, בוטסואנה, קמרון, הרפובליקה המרכז אפריקאית, צ'אד, הרפובליקה של קונגו, הרפובליקה הדמוקרטית של קונגו, חוף השנהב, גמביה, גאנה, גינאה, גינאה ביסאו, קניה, מלאווי, מאלי, מאוריטניה, מוזמביק, נמיביה, רואנדה, סנגל, דרום אפריקה, דרום סודאן, סווזילנד, טנזניה, אוגנדה, זמביה וזימבבואה. מדיה וקבצים בנושא נקר זהוב-זנב בוויקישיתוף נקר זהוב-זנב, באתר ITIS (באנגלית) נקר זהוב-זנב, באתר NCBI (באנגלית) נקר זהוב-זנב, באתר Animal Diversity Web (באנגלית) נקר זהוב-זנב, באתר האנציקלופדיה של החיים (באנגלית) נקר זהוב-זנב, באתר GBIF (באנגלית) http://sabap2.adu.org.za/docs/sabap1/483.pdf http://www.hbw.com/species/golden-tailed-woodpecker-campethera-abingoni נקר זהוב-זנב באתר הרשימה האדומה של IUCN
עונת 1993/1994 בליגה לאומית א' בכדורסל

עונת 1993/1994 בליגה לאומית א' בכדורסל הייתה עונתה ה-40 של ליגת הכדורסל הבכירה בישראל, שנקראה החל מעונה זו "ליגה לאומית א'". הליגה כללה 14 קבוצות. מתכונת התחרות עם פורמט פלייאוף לא השתנה מהעונה הקודמת. ארבעה הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל עפולה, הפועל עמק יזרעאל ובית"ר רמת גן. העונה הסדירה החלה ב-18 בספטמבר 1993 הסתיימה ב-28 במרץ 1994. לאחר הפלייאוף, העונה הסתיימה בניצחון של מכבי תל אביב בפעם ה-34 בתולדות המועדון. בהתאם לתוצאות העונה הפועל עפולה, עירוני נהריה והפועל עמק יזרעאל ירדו ליגה. מני זולדן מהפועל אילת עם 21.7 נקודות למשחק ו-9.2 ריבאונדים השיג בעונה הסדירה מדד הגבוה בין כל הכדורסלנים. דייוויד אנקראם מהפועל עפולה היה מלך הסלים עם 32.2 נקודות למשחק. משה ברנר ממכבי ראשון לציון היה מלך הסלים הישראלי עם 23.6 נקודות למשחק גביע המדינה בכדורסל 1993/1994 מידע מאתר מנהלת הליגה
פונקציית קיטום

פונקציית קיטום במדעי המחשב מוכרת בשם Trunc, קיצור של Truncate. רמז לתיאור הציורי שלה כפונקציה שלוקחת מספר ממשי ו"מקצצת" את החלק השברי שלו ומשאירה רק את החלק השלם. פונקציה זו מתנהגת כמו פונקציית רצפה עבור מספרים חיוביים, וכפונקציית תקרה עבור שליליים. שלוש הפונקציות מקבלות ערך שווה עבור כל המספרים השלמים. פונקציית קיטום, באתר MathWorld (באנגלית)
עונת 1994/1995 בליגה לאומית א' בכדורסל

עונת 1994/1995 בליגה לאומית א' בכדורסל הייתה עונתה ה-41 של ליגת הכדורסל הבכירה בישראל. הליגה כללה 14 קבוצות. מתכונת התחרות עם פורמט פלייאוף לא השתנה מהעונה הקודמת. ארבעה הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי ירושלים, הפועל חיפה והפועל גבת. העונה הסדירה החלה ב-1 בספטמבר 1994 הסתיימה ב-19 במרץ 1995. לאחר הפלייאוף, העונה הסתיימה בניצחון של מכבי תל אביב בפעם השנייה ברציפות ובפעם ה-35 בתולדות המועדון. בהתאם לתוצאות העונה הפועל גבעתיים, הפועל חיפה ובית"ר רמת גן ירדו ליגה. ג'יי יובנקס ממכבי רמת גן עם 30.9 סלים למשחק ו-5.9 ריבאונדים השיג בעונה הסדירה מדד הגבוה בין כל הכדורסלנים. ג'יי יובנקס ממכבי רמת גן היה מלך הסלים עם 30.9 סלים למשחק. אמיר כץ מבני הרצליה היה מלך הסלים הישראלי עם 20.5 סלים למשחק מידע מאתר מנהלת הליגה
חרסוניסוס

חרסוניסוס (ביוונית: Χερσόνησος (פירוש מילולי: חצי אי), מבוטא [xerˈsonisos]), היא עיירה ורשות מקומית בצפון כרתים, השוכנת לחוף הים האגאי שבים התיכון. שטח האזור כ-271 קמ"ר, ומתגוררים בו 26,717 תושבים (נכון ל-2011). העיר ממוקמת כ-25 ק"מ מזרחית להרקליון ומערבית לעיר אגיוס ניקולאוס. הרשות המקומית כוללת את חצי האי והנמל. מושבה של הרשות המקומית הוא בכפר גורנס, והיא כוללת גם את היישובים חרסוניסוס, אפיסקופי, גובס ומאליה.  העיר העתיקה הייתה חשובה עבור הפרובינקיה הרומאית כרתים וקירנאיקה, ואף מוסדה בה בישופות. שמותיהם של חלק מהבישופים מתועדים במספר מסמכים עתיקים מהמאה החמישית עד השמינית לספירה. לאחר הכיבוש הוונציאני של כרתים ב-1212, התנהלה בחרסוניסוס בישופות של הכנסייה הלטינית. היא הופסקה עם כיבוש כרתים על ידי העות'מאנים ב-1669. מ-1787 ועד היום מתנהלת באזור חרסוניסוס בישופות טיטולרית (שאינה אחראית על דיוקסיה) של הכנסייה הקתולית. האתר החשוב בעיר הוא נמל מתקופת יוון הקלאסית והביזנטית, שנבנה על שרידי הנמל מהתקופה הרומית. ברחוב הסמוך לים ניצבת מזרקה בצורת פירמידה רומית, המעוטרת בפסיפסים המתארים סצינות מעולם הדיג. בראש הגבעה הסלעית שמאחורי הנמל ניצבים חורבות בזיליקה נוצרית עתיקה, שרצפתה מעוטרת בפסיפסים. באזור חרסוניסוס קיימים גם מספר אתרים ארכאולוגיים פרה-היסטוריים. אחד מהם הוא מקדש עתיק שהוקדש לאלה בריטומאריס, הממוקם כקילומטר מזרחית לעיר. בימינו מהווה חרסוניסוס מוקד תיירותי, המציע פעילויות כגון צלילה, רכיבה על סוסים, טיולי הליכה, מצנחי רחיפה ופארקי מים. בנוסף, מצויים בה מוזיאונים להיסטוריה ותרבות עתיקה. מזג אוויר בחרסוניסוס - ממוצעי מזג אוויר בטבלה עבור העיירה חרסוניסוס באתר מזג האוויר הישראלי אתר האינטרנט הרשמי של חרסוניסוס Michel Lequien, Oriens christianus in quatuor Patriarchatus digestus, Paris 1740, Vol. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חרסוניסוס".
דניס בלנדל

סר אדוארד דניס בלנדל (באנגלית: Edward Denis Blundell;‏ 29 במאי 1907 – 24 בספטמבר 1984) היה המושל הכללי של ניו זילנד בין השנים 1972 – 1977. דניס בלנדל נולד בולינגטון, בירת ניו זילנד כבנו של הנרי פרסי פביאן בלנדל, נכדו של הנרי בלנדל, מייסד העיתון המקומי The Evening Post וצאצא למשפחה עתיקה מלנקשייר. בלנדל התחנך בבית הספר התיכון לבנים בואיטקי ולמד בטריניטי קולג', קיימברידג' שבאנגליה, שם הוא למד משפטים והוסמך ב-1929. הוא לא עסק בעריכת דין בבריטניה וב-1930 הוא שב לניו זילנד ועבד כעורך דין בוולינגטון. הוא היה שותף במשרד עורכי הדין "בל גלי" מ-1936 ועד 1968. במהלך מלחמת העולם השנייה הוא שירת כקצין בדרגת לוטננט קולונל בחיל המשלוח של ניו זילנד. בלנדל היה נשיא המחוז של האגודה המשפטית של ולינגטון ב-1951, נשיא האגודה המשפטית של ניו זילנד בין השנים 1962 – 1968 וסגן נשיא האגודה המשפטית של אסיה והפסיפיק ב-1966. הוא היה שחקן קריקט מוכשר ושיחק עבור מועדון הקריקט של אוניברסיטת קיימברידג' וכן עבור מועדון הקריקט של מרילבון שבלונדון ועבור קבוצת הקריקט של ולינגטון. הוא היה הקפטן של ולינגטון בעונת 1934 – 1935. בשנים 1959 – 1962 הוא היה נשיא מועצת הקריקט של ניו זילנד. ב-1945 הוא נשא לאישה את ג'יין הליגן, שאתה הוא הביא לעולם בן ובת. ב-1968 מונה בלנדל על ידי ראש הממשלה, קית' הוליאוק להיות הנציב העליון של ניו זילנד בבריטניה ושגריר ניו זילנד באירלנד. ב-1972 הוא סיים את תפקידו ושב לניו זילנד. ב-1972 מונה בלנדל על ידי המלכה אליזבת השנייה בעצת ראש ממשלת ניו זילנד, ג'ק מרשל לתפקיד המושל הכללי של ניו זילנד. מנהיג האופוזיציה, נורמן קירק התנגד למינוי בשל ידידותו של בלנדל עם ראש הממשלה. בטקס ההשבעה של בלנדל התייחס אליו מרשל בנאומו כאל "ידיד אישי קרוב בתחום המשפטים, בתחום היחסים עם השוק האירופי המשותף ובמגרש הגולף". בלנדל היה המושל הכללי הראשון שנולד וחי בניו זילנד. בלנדל היה גם המושל הכללי הראשון שהגיע להצביע בבחירות. הוא עשה זאת בבחירות הכלליות של 1972, אם כי לא ידוע אם הוא אכן הצביע (על פי חוק הבחירות של ניו זילנד האזרחים מחויבים רק להגיע לרישום להצבעה). במהלך תקופת כהונתו ויתר בלנדל על המדים הטקסיים של המושל הכללי בעת ביקוריו בבסיסים צבאיים והסתפק בלבישת מדים פשוטים. תקופת כהונתו כמושל הכללי הסתיימה ב-1977. דניס בלנדל מת בעת חופשה בטאונסוויל שבקווינסלנד, אוסטרליה ב-1984. מדיה וקבצים בנושא דניס בלנדל בוויקישיתוף ביוגרפיה באתר משרד המושל הכללי של ניו זילנד CricInfo profile
קים מיונג-סו

קוריאה זהו שם קוריאני; שם המשפחה הוא קים. קים מיונג-סו (בקוריאנית: 김명수; ‏נולד ב־13 במרץ 1992) נודע יותר בשם הבמה שלו אל, הוא זמר ושחקן דרום קוריאני. הוא משמש כזמר בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט ועשתה את הופעת הבכורה שלה ב-2010. אל יחד עם חברי הלהקה, סונג-יאול וסונג-ג'ונג עשו את הופעת הבכורה שלהם כתת-להקה, אינפיניט F בנובמבר 2014 עם הוצאתו לאור של האלבום שלהם, Azur. בתת-להקה זו אל נחשב לזמר הראשי. קים מיונג-סו נולד ב-13 במרץ,1992 בסיאול, קוריאה הדרומית. ב-15 בפברואר 2013 סיים מיונג-סו את לימודיו בתוכנית המוזיקה המעשית של אוניברסיטת דאקיונג ואף קיבל את הפרס "כבוד הסטודנט של אוניברסיטת דאקיונג" יחד עם חברי הלהקה אינפינט שלמדו יחד איתו בתוכנית, סונג-יאול, הו-יא, דונג-וו וסונג-קיו. חברי הלהקה התקבלו ללימודים באמצעות סינון מיוחד בתחילת שנת 2011. ערך מורחב – אינפיניט אל הוצג לראשונה כזמר והאחראי על המראה בלהקת הבנים אינפיניט. הוא עשה את הופעת הבכורה הראשונה שלו כחבר של הלהקה בשיר שלהם "Come Back Again" מתוך המיני אלבום הראשון שלהם First Invasion ב-2010. ערך מורחב – אינפיניט F אל יחד עם חבריו ללהקה, סונג-יאול וסונג-ג'ונג עשו את הופעת הבכורה שלהם כתת-הלהקה אינפיניט F. זוהי תת-הלהקה השנייה של הלהקה. הם הוציאו לאור את האלבום שלהם ששמו Azur בשנת 2014. ב-15 במאי 2013, אל הוציא לאור ספר כתבת צילומים בשם "L's Bravo Viewtiful", המציג תמונות שהוא צילם במהלך מסע של 93 ימים. הספר יצא לאור בשתי גרסאות- האחת קוריאנית והשנייה יפנית. הספר נחשב לרב מכר והגיע למקום הראשון בחנויות ספרים באינטרנט בהזמנות מראש של חנויות כמו "YES24" ו-"Kyobo" ומהר מאוד אזל מהמלאי לאחר הוצאתו לאור. וולים אנטרטיינמנט הוציאה לאור את חלקו השני של ספר הצילום של אל ב-25 בספטמבר 2013 בקוריאה וב-28 בספטמבר ביפן. כמו חלקו הראשון של הספר, גם החלק השני הפך במהרה לרב מכר. אל עשה את הופעת הבכורה שלו כשחקן ב-2011 בסדרה היפנית "Jiu" אשר שודרה בערוץ TV Asahi. ב-2012 הוא שיחק בתור גיטריסט בשם לי היון-סו בסדרת הדרמה הקוריאנית "Shut Up Flower Boy Band" לצידו של השחקן קים מין-סוק. באותה שנה הוא לקח חלק גם בסדרה "What's The Deal, Mom?" ב-2013, הוא לקח חלק בסדרה "Master's Sun" בדמותו הצעירה של הדמות של סו ג'י-סוב, "ג'ו ג'ונג-ואן". ב-2014, הוא שיחק בתור "המזכיר גיל" בדרמה "Cunning Single Lady", לצדם של השחקנים ג'ו סאנג-ווק ולי מין-ג'ונג. אל שיחק לצדם של השחקן והזמר ריין וקריסטל מלהקת הבנות F(x) בדרמה "My Lovely Girl". הוא שיחק את דמותו של השחקן המשני, סי-וו, אשר היה החבר החתיך של להקת קיי-פופ פופולרית בשם Infinite Power והפך לזמר סולו. הדרמה שודרה מ-17 בספטמבר עד 6 בנובמבר. ב-2015, אל הופיעה בהופעת אורח של שלושה פרקים בדרמה "The Time We Were Not in Love" בתור המתמחה, "קי סונג-ג'ה" של הא ג'י-וון. ב-2016, אל לוהק לתפקיד הראשי שלו בסדרה משותפת של קוריאה, סין ויפן בשם "The Blue of My Heart". אל ישחק בדמותו של מנכ"ל חברת נסיעות בשם "קאנג ג'ה-וו", אשר מתאהב בפיליפינים לאחר שהוא נוסע לשם. הצילומים לסדרה החלו באפריל ונמשכו עד יוני. מדיה וקבצים בנושא קים מיונג-סו בוויקישיתוף אתר האינטרנט הרשמי של קים מיונג-סו (בקוריאנית) קים מיונג-סו, ברשת החברתית אקס (טוויטר) קים מיונג-סו, ברשת החברתית אינסטגרם קים מיונג-סו, סרטונים בערוץ היוטיוב קים מיונג-סו, במסד הנתונים הקולנועיים IMDb (באנגלית) קים מיונג-סו, באתר MusicBrainz (באנגלית) קים מיונג-סו, באתר Discogs (באנגלית)
מרכז ווהאן גרינלנד

מרכז ווהאן גרינלנד (בכתב סיני: 武汉绿地中心) הוא גורד שחקים בעיר ווהאן שבסין המתנשא לגובה של 476 מטר (1,562 רגל). גורד השחקים כולל 97 קומות מעל פני הקרקע. המגדל תוכנן במקור להיות בגובה 636 מטר (2,087 רגל), אך הוא תוכנן מחדש באמצע הבנייה עקב תקנות המרחב האווירי, כך שגובהו לא יעלה על 500 מטר (1,640 רגל) מעל פני הקרקע. הבנייה הסתיימה בשנת 2022. ביוני 2011 משרד האדריכלים אדריאן סמית' + גורדון גיל אדריכלות (AS+GG) בשיתוף עם מהנדסי ת'ורטון טומאסטי זכו בתחרות אדריכלים של קבוצת גרינלנד. תכנון הפרויקט כולל מאפיינים רבים של חיסכון באנרגיה. הקבלן הראשי של הפרויקט הוא תאגיד הנדסת הבניין הממשלתי של סין (CSCEC). 8 בדצמבר 2010: טקס התחלת הבנייה. 1 ביולי 2011: התחלה בפועל של בניית הבניין. 28 בינואר 2012: התחלת הנחת היסודות התת-קרקעיים של הבניין. 12 בספטמבר 2012: התחלת חפירת בסיס הבניין. 26 ביוני 2013: בסיס הבניין מושלם. 4 בינואר 2014: קורת הפלדה הראשונה מותקנת. 28 ביולי 2014: חלקו התת-קרקעי של הבניין מושלם, תחילת העבודות על הקומות העל-קרקעיות. 30 בדצמבר 2015: הבניין מתנשא לגובה של 200 מטר מעל פני האדמה. אפריל 2016: הבניין מתנשא לגובה של 245 מטר והחיפוי שלו מתחיל להיראות גלוי. יוני 2016: הבניין מגיע לגובה של 300 מטר מעל פני האדמה. בדצמבר 2016: הבניין מגיע לגובה 400 מטר מעל פני הקרקע. אמצע 2017: הבנייה נעצרה ב-101 קומות והבניין תוכנן מחדש. סוף 2020: בניית שלד הבניין הושלמה. אמצע 2022: מרכז ווהאן גרינלנד הושלם. מדיה וקבצים בנושא מרכז ווהאן גרינלנד בוויקישיתוף Oscar Holland, No taller than 500M, no plagiarism: China signals ‘new era’ for architecture, CNN, June 6, 2020
חביי צ'יינה פורצ'ן

חביי צ'יינה פורצ'ן (בסינית פשוטה: 河北华夏幸福足球俱乐部) היה מועדון כדורגל סיני מהעיר צ'ינחואנגדאו שבמחוז חביי ששיחק בליגת העל הסינית. חביי צ'יינה פורצ'ן נוסדה ב-28 במאי 2010 על ידי ההתאחדות לכדורגל של חביי. הקבוצה החלה לשחק בליגת המשנה הסינית, אולם לא הצליחה להעפיל לשלב הפלייאוף לאחר שסיימה במקום החמישי. בשנת 2012, סיימה הקבוצה במקום הראשון במחוז הצפוני של הליגה, אולם הודחה ברבע גמר הפלייאוף ידי שינג'יאנג ולא העפילה לליגת העל. ב-27 בינואר 2015 שונה שם הקבוצה ל"חביי צ'יינה פורצ'ן" לאחר שנרכשה על ידי "צ'יינה פורצ'ן". כמו כן, הוחתם רדומיר אנטיץ' למאמן הקבוצה ל-3 שנים. באותה שנה העפילה הקבוצה לליגת העל לאחר שסיימה במקום השני בליגת המשנה. אתר האינטרנט הרשמי של חביי צ'יינה פורצ'ן פרופיל, באתר Transfermarkt
רובן נבש

רובן דיוגו דה סילבה נבש (בפורטוגזית: Rúben Diogo da Silva Neves; נולד ב-13 במרץ 1997 במוזלוס, פורטוגל) הוא כדורגלן פורטוגלי המשחק בעמדת הקשר בקבוצת אל-הילאל. נבש הצטרף לאקדמיה של פורטו. כמו כן, הוא הושאל בין השנים 2013–2012 לפדרואנזה אשר פעלה כהרכב פורטו מתחת לגיל 16. בתחילת יולי 2014, נבש היה אמור לשחק עם קבוצת המילואים של פורטו, אולם עקב פציעתו של חברו לקבוצה, נקרא נבש על ידי מאמן פורטו אז, ז'ולן לופטגי להצטרף להרכב טרום העונה של פורטו. לופטגי התרשם ונבש נשאר בהרכב. ב-15 באוגוסט 2014, ערך נבש את הופעת הבכורה במדי פורטו בליגה הפורטוגלית בניצחון 0–2 על מאריטימו. כל זאת כשהוא בן 17 ו-5 חודשים. נבש הפך לשחקן הצעיר ביותר הכובש שער ליגה בהיסטוריה של פורטו. חמישה ימים אחרי, נבש ערך את הופעת הבכורה בליגת האלופות במדי פורטו בניצחון 0–1 על ליל. באותו משחק נבש הפך לפורטוגזי הצעיר ביותר ששיחק בליגת האלופות. ב-8 ביולי 2017 עבר לוולברהמפטון וונדררס ששיחקה באותה עת בליגת המשנה האנגלית ובסיום אותה עונה העפילה לפרמייר ליג. ב-23 ביוני 2023 חתם נבש לשלוש שנים באל-הילאל הסעודית בתמורת 55 מיליון אירו. נכלל בסגל נבחרת פורטוגל לטורנירים יורו 2020 ומונדיאל 2022. נכלל בסגל נבחרת פורטוגל לטורניר יורו 2024. מדיה וקבצים בנושא רובן נבש בוויקישיתוף רובן נבש, ברשת החברתית אקס (טוויטר) רובן נבש, ברשת החברתית אינסטגרם רובן נבש, באתר Transfermarkt רובן נבש, באתר Soccerway רובן נבש, באתר BDFutbol רובן נבש, באתר WorldFootball.net רובן נבש, באתר National Football Teams רובן נבש, באתר FootballDatabase.eu רובן נבש, באתר ESPN A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
הגרפוטק הישראלי

הגרפוטק הישראלי הייתה עמותה ציבורית שניהלה ספריית השאלה של הדפסים של אמנים ישראלים. עמותת ההגרפוטק הישראלי נוסדה ב-31 במרץ 1986 והייתה ממוקמת בספריית "שער ציון" בבית אריאלה. מטרות העמותה היו עידוד הציור והפיסול בישראל, הפקות יצירות גרפיקה, קיום ערבים אמנותיים ביישובי הארץ ופיתוח האמנות הפלסטית, סיוע לאמנים בישראל וקיום תערוכות. פעילותו המרכזית של העמותה הייתה בקיום ספריית השאלה להדפסים. לשם כך הופעלו שלושה סניפים (בספריית בית אריאלה בתל אביב, ב"מרכז אמנות עיריית ירושלים" בירושלים ובספריית פבזנר בחיפה). בשנת 2005 נכללו באוסף העמותה כ־2,000 הדפסים אמנותיים פרי עבודתם של 145 אמנים ישראליים. ב-2015 התפרקה העמותה מרצון. הגרפוטק הישראלי, באתר "גיידסטאר ישראל" מדורי השאלה ספריית בית אריאלה, באתר עיריית תל אביב יפו חגית פלג-רותם, חגית אברון,גיל זוהר, ‏מיתון-שיק, באתר גלובס, 4 בנובמבר 2008 דנה גילרמן, נאמן למקור: איפה לקנות הדפסים בישראל, באתר כלכליסט, 14 בפברואר 2010 ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
מרכז דאליין גרינלנד

מרכז דאליין גרינלנד הוא גורד שחקים אשר נמצא תחת בנייה בעיר דאליין במחוז ליאונינג שממוקם בצפון-מזרח סין. המגדל צפוי לכלול 88 קומות ולהתנשא לגובה של 518 מטר (1,700 רגל). בנייתו של המגדל החלה בשנת 2014. http://www.skyscrapercenter.com/building/dalian-greenland-center/9672 ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
עונת 1995/1996 בליגה לאומית א' בכדורסל

עונת 1995/1996 בליגה לאומית א' בכדורסל הייתה עונתה ה-42 של ליגת הכדורסל הבכירה בישראל. הליגה צומצמה ל-12 קבוצות. מתכונת התחרות עם פורמט פלייאוף לא השתנה מהעונה הקודמת. ארבעה הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל צפת. העונה הסדירה החלה ב-10 בספטמבר 1995 הסתיימה ב-14 באפריל 1996. לאחר הפלייאוף, העונה הסתיימה בניצחון של מכבי תל אביב בפעם השלישית ברציפות ובפעם ה-36 בתולדות המועדון. בהתאם לתוצאות העונה מכבי ירושלים, הפועל גבת ירדו ליגה. מכבי רמת גן סיימה מתחת לקו האדום בשל יחס סלים נחות נגד מכבי ירושלים, איך איגוד הכדורסל לא אישר את תקציבה של ירושלים לעונה הבאה והוריד אותה לליגה השנייה, כך שמכבי רמת גן נשארה במקומה בליגה טרוויס מייז ממכבי רמת גן עם 25.3 סלים למשחק ו-2.7 ריבאונדים השיג בעונה הסדירה מדד הגבוה בין כל הכדורסלנים. דרק גרווין מהפועל גבת היה מלך הסלים עם 27.5 סלים למשחק. אמיר כץ מבני הרצליה היה מלך הסלים הישראלי עם 22.2 סלים למשחק גביע המדינה בכדורסל 1995/1996 מידע מאתר מנהלת הליגה
זבובאים

הזְבוּבָאִים (שם מדעי: Diptera) מהווים סדרה של חרקים מכונפים הכוללת את הזבובים והיתושים. בסדרה יש כ-120 משפחות ובהן יותר מ-100,000 מינים. תפוצת הזבובאים היא כלל-עולמית. בישראל מצויים מעל ל-3,000 מינים, הנכללים ב-85 משפחות. מחזור חייו של זבובאי, כמו אצל שאר בעלי גלגול מלא, מתחלק לארבעה שלבים: ביצה, זחל, גולם ובוגר. לבוגרים זוג כנפיים בודד הממוקם על החזה האמצעי. התכונה המבחינה את הזבובאים באופן מובהק משאר סדרות החרקים היא הימצאותו של זוג כנפיים אחד בלבד (בפרק החזה האמצעי) וזוג בוכניות שהתפתחו מהכנפיים האחוריות (בפרק החזה האחורי). רק לסדרה נוספת אחת – המניפאים – יש זוג כנפיים וזוג בוכניות, אך בניגוד לזבובאים, אצל המניפאים הבוכניות נמצאות בפרק השני של החזה, והכנפיים בפרק השלישי שלו. לזבובאים יש גפי פה דוקרים-מוצצים או לוקקים-מוצצים. יש להם מבנה עין מיוחד, המכונה "עין תשבץ", המסוגל לקלוט אותות חיצוניים במהירות ובכך לחמוק מסכנה אם יש צורך בכך. מינים רבים של זבובאים גורמים נזקים ישירים או עקיפים. מינים מסוימים (למשל שחמטנים, בהם שחמטן) עשויים להעביר מחלות שונות: מחלות מעיים, שיתוק ילדים, שחפת ומחלות עיניים. המזיקים העיקריים הם המינים מוצצי הדם, המעבירים מחלות (כגון מלריה). מקצת המינים שזחליהם צמחוניים פוגעים בגידולים חקלאיים. מינים אחרים, כגון זבוב הבית, מזהמים מזון. יש גם מינים שזחליהם חודרים לגוף האדם. אחד מסוגי הזבובאים המסוכנים ביותר הוא זבוב הצה צה, המעביר את מחלת השינה. בין בני הסדרה יש גם מינים מועילים, כגון מאביקים חשובים או אויבים של חרקים מזיקים. תת-סדרת היתושים Nematocera Axymyiomorpha Bibionomorpha (ביביוניים, פטריתושיים, יתוציים ואחרים) Blephariceromorpha Culicomorpha (כולכיתיים, ישחוריים, יבחושיים, ימשושיים ואחרים) Psychodomorpha (יתושעשיים ואחרים) Ptychopteromorpha Tipulomorpha (טיפולתיים ואחרים) תת-סדרת הזבובים Brachycera Asilomorpha (טרפניים, זבוברשתיים, בומביליים, פיזוזיים ואחרים) Muscomorpha (רחפניים, קונופיתיים, פריזבוביים, פיופיליים, מנהרניים, בראולתיים, חלזבוביים, תסיסניתיים, זבובחופיים, שיבולניים, אנתומיתיים, זבוביים, בוהקניים, אסטריתיים, שחמטניים, טחבוביים, זריזבוביים, שרצגלמים ואחרים) Stratiomyomorpha Tabanomorpha (טבניים, רגיוניים, אסטרטיוניים ואחרים) Vermileonomorpha Xylophagomorpha זבובאים, באתר ITIS (באנגלית) זבובאים, באתר NCBI (באנגלית) זבובאים, באתר Animal Diversity Web (באנגלית) זבובאים, באתר האנציקלופדיה של החיים (באנגלית) זבובאים, באתר GBIF (באנגלית) זבובאים, באתר אנציקלופדיה בריטניקה (באנגלית) זבובים, דף שער בספרייה הלאומית אלבום זבובאים מישראל באתר החרקים של ישראל שמות למשפחות וסוגים של זבובים ויתושים, כפי שאושרו על ידי האקדמיה ללשון העברית, מרץ 2018
אריאנים

האם התכוונתם ל... אריאניות – זרם בנצרות, שנקרא על שם מייסדו, אריוס, והוגדר על ידי הכנסייה הנוצרית ככופרים. הגזע הארי – העמים האריאנים שהתפשטו מהודו
גן שעוני השמש

"גן שעוני השמש" או "גן שעוני שמש" הוא פסל מאת האמן הישראלי יגאל תומרקין. הפסל ממוקם בגן צ'צ'יק באשקלון. הפסל "גן שעוני השמש" שייך לקבוצת פסלים שיצר תומרקין בסוף שנות ה-60 של המאה ה-20 ובהם "מצפור ערד" (1968) או "התרחשויות" (1972). הפסל מורכב מחיבור של כמה אלמנטים מופשטים, הפרושים במערך מורכב ודורשים מן הצופה להקיף את הפסל על מנת לראות את האלמנטים השונים שבו. הפסל תוכנן כנראה עבור מרכז מסחרי בעיר ערד. תומרקין יצר דגם לפסל זה בשנת 1968. תומרקין יצר את הפסל על גבי משטח מרובע, כשגרנוליט משמשת כמצע לאלמנטים השונים. על גבי המשטח יצר תומרקין שרטוט גאומטרי המכיל שני מעגלים וצירים אנכיים ואופקיים, המהווים חלק מן הקומפוזיציה. כל האלמנטים מתוכננים כך שאור השמש המשתנה ישפיע על הופעתם, וחלקם אף משמשים מעין שעון שמש. בין האלמנטים הפיסוליים בולט עמוד גבוה הצבוע שחור וכן מעין חרוט קטום ראש. השפה המופשטת של הפסל שואבת את השראתה מן הפיסול הקונסטרוקטיביסטי. מדיה וקבצים בנושא גן שעוני השמש בוויקישיתוף ראו תצלום דגם, Tumarkin by Tumarkin 1957-1970, מסדה, עמ' 60
מקסים גונאלון

מקסים גונאלון (בצרפתית: Maxime Gonalons; נולד ב-10 במרץ 1989 בליון שבצרפת) הוא כדורגלן צרפתי המשחק בעמדת הקשר האחורי בקלרמון פוט. מקסים גונאלון נולד וגדל בעיר ליון שבצרפת וכבר מגיל 10 הצטרף לקבוצת הילדים של אולימפיק ליון בה החל את דרכו בכדורגל. כשהוא בן 18 בלבד, שיחק גונאלון באליפות צרפת לנוער עם ליון ורשם 26 משחקים בהם כבש שני שערים יחד עם קבוצת הנוער של המועדון. ב-6 ביולי 2009, כשהוא מסיים את גיל הנוער, חתם גונאלון על החוזה המקצועני הראשון שלו כשחתם לעונה אחת עם אופציה לשנתיים נוספות באולימפיק ליון והצטרף לסגל הבוגר של המועדון. גונאלון לבש את החולצה עם המספר 41 והתאמן עם הקבוצה באימוני קדם העונה של קיץ 2009. ב-25 באוגוסט, ערך גונאלון את הופעת הבכורה שלו במדי אולימפיק ליון בפלייאוף ליגת האלופות כשעלה כמחליף במשחק נגד אנדרלכט הבלגית. ב-20 באוקטובר, כבש גונאלון את שער הבכורה במדי ליון במשחק נגד ליברפול במסגרת ליגת האלופות. ב-16 בינואר 2010, כבש גונאלון את שער הליגה הראשון שלו עבור ליון במשחק נגד נאנסי. עשרה ימים לאחר מכן חתם גונאלון על הארכת חוזה בליון לארבע שנים נוספות. במהלך השנים גונאלון היה לאופציה הראשונה בקישור האחורי של ליון וזכה עם המועדון באליפות הליגה הצרפתית ובגביע הצרפתי כשהוא הופך להיות קפטן הקבוצה. ב-3 ביולי 2017 עזב את ליון לאחר 18 שנה במועדון וחתם לארבע שנים ברומא. ב-20 בספטמבר ערך את הופעתו הבכורה בקבוצה בניצחון 0–4 על בנוונטו. ב-20 באוגוסט 2018 הושאל לסביליה לעונה אחת. ב-11 בנובמבר 2011, זומן גונאלון לראשונה לסגל נבחרת צרפת למשחק ידידות נגד נבחרת ארצות הברית. לזכותו של גונאלון שבע הופעות עם נבחרת צרפת. מדיה וקבצים בנושא מקסים גונאלון בוויקישיתוף מקסים גונאלון, ברשת החברתית אקס (טוויטר) מקסים גונאלון, באתר Transfermarkt מקסים גונאלון, באתר Soccerway מקסים גונאלון, באתר WorldFootball.net מקסים גונאלון, באתר National Football Teams מקסים גונאלון, באתר FootballDatabase.eu ערך זה הוא קצרמר בנושא כדורגלנים צרפתים. אתם מוזמנים לתרום לוויקיפדיה ולהרחיב אותו.